Heşo sıpê

Heşo sıpê (o pê namanê Heşê qutıbi, Heşê deryay zi şınasiyeno) (Ursus maritimus) keyey heşênan  (Ursidae) ra yew ganiyo, cayanê serdınan dı vewran sero cıwiyeno, heşê do gırdo. Heşo sıpê dınya sero tewr goştwerdoğ gırdo, heşo gewr cı ra gırdêro hema o goştwerdoğ niyo, omnivoro, vaşan weno, yani heşo sıpê tewr ganiyo gırdo kı tek teyna goşti weno u o warey xo dı yew superseydkero, superdırnaoğo. Hêşo sıpê dormey xo ra zaf rınd adapte biyo, muyê cıyê gırdi u wışki ey serdi ra şevekneno, asayışê cıyo sıpê ey seydan ra nımneno. Coka heşo sıpê hem herran sero, hem derya ser hem cemedi sero hem zi zerrey awıkan dı zaf hewl seyd keno.

Werdê heşê sıpêy mase u fokê, o inan weno. Key heşo sıpê beno veyşan, cemedi vêneno, nışeno ro cı u şıno cayê do bin, kilometran ra dûriyêr şıno, xo rê werdi geyrenê cı. Bınê cemedan ra hılmê fokan vêneno, cemedan şıkeno, foki tepışeno u beno zerrey fekê xo u weno.

 Rıçıkê nameyê cı 
Cı ra pê Latinki vanê Ursus maritimus, cayê cı qutıbo coka zi cı ra vanê “heşê qutıbi”. Hêşê sıpêy rê zıwanê İngılızki dı “polar bear” vaciyeno, heto bin ra namey cı zey “polar bear” zi esto, o zi gırweniyeno.

 Fotogaleriye 

 Gıreyê teberi
 Heşo sıpê (İngılızki) 
 Polar Bears International
 National Geographic - Polar Bear 
 Sea World 
 Sıpêo gırd 

Kategoriye:Çıçıkınê Asya
Kategoriye:Heşi
Kategoriye:Superseydkeri
Kategoriye:Goştweri